Diari Oficial de la Generalitat Valenciana


Sumari del DOGV 8062, del 14-06-2017 (2017/4276)

Informe ambiental i territorial estratègic del Pla de reforma interior de les parcel·les 33, 34, 35 i 36 de la urbanització El Planet.
--------------------------------------------------------------------------------------------------------------------------------------

### Dades del document

Número de DOGV
:   8062

Data del DOGV
:   14-06-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/4276


Data del document
:   16-05-2017

Organisme emissor
:   Ajuntament de Benidorm

Tipus de document
:   Anunci

Descriptors 

:   * Benidorm
    * administració local
    * pla d'urbanisme

Informe ambiental i territorial estratègic del Pla de reforma interior de les parcel·les 33, 34, 35 i 36 de la urbanització El Planet. [2017/4276]  
En compliment del que disposa l'article 51.7 de la Llei 5/2015, de 25 de juliol, de la Generalitat d'ordenació del territori, urbanisme i paisatge de la Comunitat Valenciana, i en compliment del Decret de l'Alcaldia número 1853, de data 16 de maig de 2017, es procedeix a la publicació de la resolució d'informe ambiental i territorial estratègic favorable en el procediment simplificat d'avaluació ambiental i territorial estratègica del Pla de reforma interior de les parcel·les 33, 34, 35 i 36 de la urbanització El Planet. L'informe ambiental i territorial estratègic es troba inserit en la pàgina web www.benidorm.org.  
  
A iniciativa de la mercantil Tiberiss Multinversión, SL, amb CIF número W03914825, s'ha presentat en data 20 de novembre de 2015 (RGE núm. 40802-REGGEN-66748) Pla de reforma interior sobre parcel·les números 33, 34, 35 i 36 de la urbanització El Planet, destinades a dotació privada, ús assistencial i social de persones majors (Centre Social d'Atenció Residencial Sènior).  
Vistos els informes emesos per l'arquitecte municipal, Direcció d'Enginyeria i la tècnica superior en assumptes jurídics municipal, en virtut de les atribucions conferides per la legislació vigent en matèria de règim local, aquesta Alcaldia resol:  
  
Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica Pla de reforma interior (PRI) de les parcel·les números 33, 34, 35 i 36 de la urbanització El Planet, destinades a dotació privada, ús assistencial i social de persones majors (Centre Social d'Atenció Residencial Sènior), per no tindre efectes significatius sobre el medi ambient, d'acord amb els criteris establits en l'annex VIII de la Llei 5/2015, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana (LOTUP), corresponent continuar la tramitació conforme al capítol III del títol III del llibre I de la LOTUP, o a la legislació sectorial corresponent.  
  
Segon. De conformitat amb el que preveu l'article 51.7 de la LOTUP, contra la present resolució, atés que no és un acte definitiu en via administrativa, no es pot interposar cap recurs, sense perjudici dels que, si escau, siguen procedents en via judicial contenciosa administrativa contra la disposició de caràcter general que haguera aprovat el pla o programa, o bé, sense perjudici dels que siguen procedents en via administrativa davant de l'acte, si escau, d'aprovació del pla o programa; la qual cosa no és inconvenient perquè puguen utilitzar-se els mitjans de defensa que en el seu dret s'estimen pertinents.  
  
Tercer. De conformitat amb el que preveu l'article 51.7 in fine de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla o programa en el termini màxim de quatre anys des de la seua publicació.  
  
Quart. Notificar aquesta resolució als interessats que apareguen en l'expedient ambiental d'aquesta actuació, amb inclusió d'aquesta resolució en la documentació de planejament urbanístic.  
  
Cinqué. De conformitat amb el que preveu l'article 51.7 in fine de la LOTUP, publicar aquesta resolució en el Diari Oficial de la Generalitat Valenciana.  
  
Benidorm, 16 de maig de 2017.- L'alcalde: Antonio Pérez Pérez.